CELEX: 62015TN0147
Language: sk
Date: 2015-03-30 00:00:00
Title: Vec T-147/15: Žaloba podaná 30. marca 2015 – Česká republika/Komisia

29.6.2015   
            
            
               SK
            
            
               Úradný vestník Európskej únie
            
            
               C 213/38
            
         Žaloba podaná 30. marca 2015 – Česká republika/Komisia
   (Vec T-147/15)
   (2015/C 213/63)
   Jazyk konania: čeština
   
      Účastníci konania
   
   
      Žalobkyňa: Česká republika (v zastúpení: M. Smolek, T. Müller, J. Očková, J. Vláčil, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie BUDG/B/3/RDL D(15)217973 z 20. januára 2015, ktorým zamietla žiadosť o oslobodenie od povinnosti poskytnúť vlastné zdroje vo výške 5 3 9 76  340 Kč podľa článku 17 ods. 2 nariadenia Rady (ES, EURATOM) č. 1150/2000 (1),
            
         
               —
            
            
               uložil Európskej komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
            
               1.
            
            
               Prvý žalobný dôvod založený na porušení článku 17 ods. 1 a 2 nariadenia Rady č. 1150/2000
               
                           —
                        
                        
                           V tejto súvislosti žalobkyňa uvádza, že prijatím napadnutého rozhodnutia Komisia porušila článok 17 ods. 1 a 2 nariadenia Rady č. 1150/2000, pretože dospela k nesprávnemu záveru, že Česká republika neprijala všetky nevyhnutné opatrenia k poskytnutiu sumy vlastných zdrojov Únie Komisii a žiada o poskytnutie sumy, ktorú nebolo možné zhromaždiť z dôvodov, ktoré nemožno klásť za vinu Českej republike.
                        
                     
         
            
               2.
            
            
               Druhý žalobný dôvod založený na porušení článku 41 Charty základných práv Európskej únie a práva Českej republiky na obhajobu
               
                           —
                        
                        
                           V tejto súvislosti žalobkyňa tvrdí, že prijatím napadnutého rozhodnutia Komisia porušila článok 41 Charty základných práv Európskej únie a právo Českej republiky na obhajobu, keď Českej republike neumožnila aby užitočným a účinným spôsobom vyjadrila svoje stanovisko.
                        
                     
         
      (1)  Nariadenie Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 130, s. 1; Mim. vyd. 01/003, s. 169).